AlexejDobrolubov/national_council_slovak_2010 huggingface dataset:
94. schôdza NR SR - 2.deň - A. dopoludnia
Dátum: 2023-06-14
Poslanec: Kuffa, Štefan (-)
Druh vystúpenia: Vystúpenie s faktickou poznámkou

110. No viete, zase tá pomoc Slovenskej republiky vo vzťahu k Ukrajine, myslím si, že je mimoriadne nelogická. Nie som proti humanitárnej, ekonomickej a hmotnej pomoci, to určite áno. Ale dodávky zbraní, nie je to prijateľné. A je to na úkor našej bezpečnosti. Prosím vás pekne, to, čo to je. My sme sa už úplne asi celkom na rozume pominuli. Tak my dáme MiG-29, systém S-300 ukrajinskej strane a my nemáme zabezpečený vzdušný priestor. Keď tuná počúvam tie výpady, ktoré sú aj v rámci V4, kolega, keď si to spomenul ako to Maďarsko a podobne, tak dosť tak nepriateľsky ladené tie reakcie ako boli. Ale práve aj Maďarsko je to, ktoré chráni náš vzdušný priestor, Poľsko, Česko, Maďarsko. Prosím vás pekne, to sme sa kam dopracovali? Toto je úroveň bývalej vlády Slovenskej republiky? Pán Ódor, zjednajte v tom nápravu. My nemáme chránený vzdušný priestor, čo je veľmi, veľmi nebezpečné. A také tieto podobné hlášky, ktoré tuná človek počúva. A, Marián, tak, ako si to spomenul, aj vlastne taká nevyváženosť pohľadu ako zahraničnej politiky, tú paralelu medzi Kosovom a Krymom, človek to tak, vo faktickej nemáme toľko času ako tu hovoriť. Ale aj tú inváziu USA vo vzťahu k Iraku potupným spôsobom. V podstate tú Ukrajinu zdecimovali a potupným spôsobom im obesili prezidenta republiky. Čo bolo úplne strašné. Potom, samozrejme, žiadne zbrane sa nenašli a kto sa ospravedlnil, kto vráti mu život? Nikto. Generála Solejmániho, irackého, iránskeho generála škaredým hnusným spôsobom zavraždili na letisku. Tak toto my máme všetko akceptovať a všetko toto máme prehliadať? No teda nebudeme prehliadať.
90. schôdza NR SR - 15.deň - A. dopoludnia
Dátum: 2023-05-25
Poslanec: Kuffa, Štefan (-)
Druh vystúpenia: Vystúpenie s faktickou poznámkou

179. V úvode si dovolím vyzvať pána ministra a požiadať ho, pána Šimka, aby vystúpil v rámci rozpravy, to chcem poprosiť len... (Prerušenie vystúpenia predsedajúcim.) Blanár, Juraj, podpredseda NR SR 180. Musíte ale reagovať na pána podpredsedu. (Povedané súbežne s rečníkom.) Kuffa, Štefan, poslanec NR SR 181. ... to len tak, len kratučko. (Povedané súbežne s predsedajúcim.) Ospravedlňujem sa a budem reagovať na to, čo zaznelo ako tuná. Ja som chcel o tom procedurálom. Pán Pročko, si predstavte, ja som sa vás chcel zastať, a teraz dovoľte mi, aby som sa vás zastal. Mne vôbec nevadí to, že vystupujete emotívne alebo váš prejav, skutočne mi to nevadí, ale viete, to vypínanie mikrofónov, nejaký ten kus podiel, podiel máte aj vy na tom, lebo vy ste súčasťou tej vládnej koalície, a ja s tým vypínaním mikrofónov nesúhlasím. Hej? Aj tá vyhrážka smerom k vám, že alebo prestaneš, alebo čo, alebo tie vstupy, ktoré sú predsedajúceho. Predsedajúci nemôže zneužívať ten rokovací poriadok. On si môže zapnúť ten mikrofón kedykoľvek, my poslanci nie. Či pri procedurále, či pri faktickej poznámke. Ja som vás pozorne počúval a myslím si, že každý poslanec Národnej rady má právo aj na tú emóciu. Keď je to proste tá téma výbušnejšia, na tom nič nie je. No ale v podstate, keď my prestaneme rozprávať, diskutovať a možno aj emotívne, no čo začnú rinčať zbrane? Toto chceme, čo je na Ukrajine? A tie veci, ktoré sa tuná dejú? Ja toto nechcem. Nech je to sila slova, nech je tu sila argumentu, ale to vypínanie mikrofónov, to ste zaviedli vy a ja nechcem, aby to pokračovalo ďalej. To nie je ako vy konkrétne, ale koalícia, však to nevzťahujte, pán Pročko, na seba. Ja na vás sa síce pozerám, ale pozerám na tú ľavú stranu, kde tam sedí, kde sedíte, a to nebolo prvýkrát, kedy ste v podstate vystupujúcemu vypli ten mikrofón. Myslím, že rozprávam teraz k veci, lebo podpredseda parlamentu hovoril o tejto veci a jednoducho myslím si, že nebolo by vhodné, aby do budúcna sa takéto veci opakovali a máte právo aj na to slovo aj na tú emotívnosť, ktorú ste tuná pred chvíľou predviedli.
90. schôdza NR SR - 15.deň - A. dopoludnia
Dátum: 2023-05-25
Poslanec: Kuffa, Štefan (-)
Druh vystúpenia: Vystúpenie s faktickou poznámkou

163. Bezpochyby dobrovoľní hasiči sú vždy prví na mieste zásahu, lebo sú najbližšie. A čo treba oceniť u tých dobrovoľníkoch, to je tá skutočnosť, že sú v podstate oni non-stop k dispozícii v službe druhým ľuďom. To je veľká vec. Keby už len to, že obetovali ten svoj čas, ale oni neobetujú iba ten svoj čas, v úvodzovkách hovorím iba ten svoj čas, ale obetujú veľakrát aj, aj riskujú svoje zdravie a životy pri tých zásahoch, ktoré sú veľakrát veľmi ako komplikované. Tie profesionálne hasičské zbory však sú nenahraditeľné a sú veľmi potrebné, ale tým, že sú vzdialené, tak ako pán kolega to tu čítal, že kým prídu zo susedného mesta, ja som to tiež ako spomínal, tak to trvá nejaký čas, kým, kým prídu k tomu zásahu. Ale tí dobrovoľníci, tí sú okamžite, sú pripravení a hneď sú na mieste zásahu. A čo sa týka možno tej kvality tých dobrovoľníkov, oni sa veľmi približujú k tým profesionálom. Ono ten výcvik dobrovoľných hasičských zborov, to nie je len za tých posledných dvadsať rokov, on bol aj do roku 1989, aj predtým za čias totality, kedy dobrovoľné hasičské zbory sa zúčastňovali dokonca súťaží, svetových súťaží a taká susedná obec, dovolím si ju tak spomenúť, Slovenská Ves, je to nejakých viac než 35 rokov dozadu, boli majstrami sveta v dobrovoľnom hasičskom zbore, kde sa zúčastnili, už neviem, v Nemecku, tuším, bola tá súťaž a oni vyhrali I. miesto, hej, že reprezentovali vtedajšiu Československú republiku a vyhrali to. Takže tých dobrovoľníkov by som nepodceňoval, majú nezastupiteľnú úlohu a nechajme priestor, aby robili dobro.
90. schôdza NR SR - 15.deň - A. dopoludnia
Dátum: 2023-05-25
Poslanec: Kuffa, Štefan (-)
Druh vystúpenia: Vystúpenie s faktickou poznámkou

135. Myslím si, že nie je dobré rozbíjať to, čo funguje, a dobrovoľní hasiči sú spokojní s tým systémom, ktorý je. A tí starostovia obcí majú s tým pozitívnu skúsenosť a spolupráca je dobrá. To je, tie dobrovoľné hasičské zbory v malých obciach fungujú v podstate aj tak, že tí mladí ľudia sa stretnú, tak ako si to, pán kolega, hovoril, že to je aj spoločenská udalosť. Teda vytvárajú aj do istej miery ten kolorit alebo možno sú udalosti, slávnosti v obciach, v malých mestách a tí dobrovoľníci sa tam zúčastňujú. Ale avšak chcem poukázať na tú vec, že práve tí dobrovoľní hasiči a zvlášť v tých drobných mestečkách, malých mestách a malých dedinách sú práve prví tí, ktorí zasahujú pri živelných pohromách. A to nie je len požiar, či horí, ale to dnes máme aj tie veterné smršte, napadajú stromy. Ja neviem, konkrétne keď je, ja neviem, povodeň, tak tí dobrovoľníci nastupujú prví. Nechajme im priestor taký, aby, aby títo ľudia mohli robiť dobre. Oni to robia nezištne. Oni to nerobia kvôli peniazom, ale robia to preto, aby boli užitoční tým druhým. Aj tí občania v obciach, spoluobčania ich vnímajú vysoko pozitívne a sú im veľmi vďační. Ja som bol tiež, sám som zažil takúto skúsenosť, kedy zhruba 12 rokov u nás bola veľká povodeň v susednej obci. A práve dobrovoľný hasičský zbor, ktorý tam nastúpil z danej obce, bol ten, ktorý prvý v podstate zasahoval a pomáhal aj pri evakuácii občanov. Bola obec zaplavená tak, že to hrozilo nebezpečie, že sa utopia tí ľudia. Bolo ich treba evakuovať aj na lodiach a podobne. A práve tí dobrovoľníci boli prví, ktorí zasahovali. Samozrejme, aj tí profesionálni sú potrební a zvlášť pri hasení tých požiarov. Avšak dobrovoľníci sú nenahraditeľní.
90. schôdza NR SR - 15.deň - A. dopoludnia
Dátum: 2023-05-25
Poslanec: Kuffa, Štefan (-)
Druh vystúpenia: Vystúpenie s faktickou poznámkou

46. Pri navrhovanom, pri navrhovanej zmene ústavy, pri novele ústavy, pri zachovaní platieb v hotovosti vnímam aj problém Ústavy Slovenskej republiky, a to je článok 7 ods. 2, ktorý hovorí: „Právne záväzné akty európskych spoločenstiev a Európskej únie majú prednosť pred zákonmi Slovenskej republiky. Prevzatie právne záväzných aktov, ktoré vyžadujú implementáciu, sa vykoná zákonom alebo nariadením vlády podľa čl. 120 ods. 2.“ Pokiaľ toto sa nezmení v Ústave Slovenskej republiky, my darmo sa, budeme sa usilovať o takú vec, aby sme zachovali v tých, v tej hotovosti, aby to bolo ukotvené aj v Ústave Slovenskej republiky, ak by sa to zavádzalo v celej Európskej únii, tak tie právne záväzné akty Európskych spoločenstiev a Európskej únie budú mať prednosť pred Ústavou Slovenskej republiky a v podstate nedosiahneme tým nič. Zamyslel som sa nad tým, že keď reálne by sa mala naplniť tá skutočnosť, že zruší sa hotovosť, myslím si, že kopec ľudí a zvlášť starších ľudí a možno ľudia na vidieku budú mať obrovský problém, lebo aj keď je tá doba digitalizácie, ale zrušiť hotovosť, myslím si, že bolo by to veľmi nevhodné. V podstate starí Feničania, ktorí zaviedli platidlo a platbu ako takú, tak vymysleli fenomenálnu vec a myslím si, že my ľudia 21. storočia, ktorí to ideme meniť, a hlboko sa v tomto mýlime, myslím, že vidiek ešte ako tak by prežil, ale vo vzťahu, lebo zmení správanie a zavedie si bartrov, výmenný obchod. Ale im to skomplikuje život. Ľudia v mestách budú mať obrovský problém tiež prežiť.
90. schôdza NR SR - 14.deň - B. popoludní
Dátum: 2023-05-24
Poslanec: Kuffa, Štefan (-)
Druh vystúpenia: Vystúpenie s faktickou poznámkou

27. Dotknem sa tuná tiež niekoľkými slovami tej progresívnej vlády, ktorá tu, tu niekoľkokrát, Igor, z tvojich úst zaznela. Tú istú obavu máme aj my, že tu budú progresívci vládnuť a možno aj po voľbách sa nejaká vláda nezostaví a tá progresívna vláda v spolupráci so SaS-mi a Demokratmi budú tuná ďalej vládnuť. Neni to len nejaká úradnícka vláda, naozaj tak je to, že majú tie plné kompetencie a sú plnohodnotnou vládou ako tá, ktorá bola ako predchádzajúcou. A keď si spomenul takú tú skutočnosť, tak ma tak napadla taká paralela tiež, že dvaja kádeháci sú v tejto vláde, aby to nebola čisto progresívna vláda, no tak takto robia aj SaS-i, kde na koniec kandidátky svojej dali tam bývalého predsedu KDH Alojza Hlinu, aby tiež pomýlili svojich voličov. Takže neni len vo vláde, ale aj v nadchádzajúcich voľbách sa tieto ťahy a praktiky tuná chystajú. A čo sa týka rozpočtu ako takého, aj v minulosti tie rozpočty, ktoré sa prijímali aj roky dozadu, stále nejaký ten deficit a podobne, ja som bol skôr zástanca vždy toho, že jednoducho ten rozpočet, akákoľvek vláda tu je, či je úradnícka, alebo vzíde z volieb, minimálne by mal byť vyrovnaný ten rozpočet, a ten deficit naozaj aby bol čo najmenší, alebo najideálnejšie by nebolo, teda by bolo, keby nebol žiaden, resp. žeby sa hospodárilo s prebytkom. Ktorá rodina si môže dovoliť dlhodobo fungovať tak, že bude vyrábať stále mínus? Rok, dva, desať rokov? Ale ani štát nie je ten, ktorý môže stále ako fungovať s deficitom. V Spojených štátoch to vidíme, aká hrozba bankrotu samotným Spojeným štátom hrozí, že ten deficit sa... (Prerušenie vystúpenia časomerom.)
90. schôdza NR SR - 13.deň - B. popoludní
Dátum: 2023-05-23
Poslanec: Kuffa, Štefan (-)
Druh vystúpenia: Vystúpenie s faktickou poznámkou

72. Pán Ledecký, vy tuná tak drzo rozprávate, že nezmyselné uznesenie, ktorým sa my tu zaoberáme, hodinu dvadsať o tom rozprávame, prosím vás pekne, pán Ledecký, tu kolega vám to Tomáš Taraba dobre povedal, že sa naučte čítať text, ešte šťastie, že tuná nevystupujete, ani vás tu nikto nepozná v tom pléne, v pléne Národnej rady. Ale tie vaše nezmyselnosti, ktoré sme tuná my, my tuná museli počúvať, na rozdiel od vás, pán Ledecký, nám záleží na Slovákov a Slovenkách. Kde vy ešte tuná si to napíšete a ledva tu nejako koktajúci to tuná budete čítať a otravovať nás tu celý parlament. Šťastie, že tuná vystupujete len raz za čas a že je to naozaj také skôr ojedinelé. Tu poviete, že každá piata žena je obeťou násilia. No za chvíľu budete hovoriť každá druhá a že každá žena na Slovensku je obeťou násilia. To sú tie vaše bludy cez tú LGBTI agendu a cez tie vaše agendy, ktoré vy tuná podsúvate. Toto sú tie vaše bludy. Vy, čo ste tuná toto čítali, vy ste nás tu naotravovali s tým vašim textom, ktorý tu predkladáte. Áno a choďte do tých rómskych osád a nech sa páči, tam to vysvetľujte Rómom akú legislatívu ako poslanec Národnej rady ste prijali voči Rómom. Tri roky dostanú basy za to, že nedostatočne starostlivo sa postarajú o toho psíka. Choďte do tých rómskych osád sa pozrieť, pán Ledecký. Vy že robíte možno, nejaký čas ste robili ako s rómskou komunitou, ale vy viete veľmi dobre, že na Spiši máme rómske osady také, že kde tie psíci, tí psíci takto behajú voľne pomedzi tie ich príbytky. A no, myslím si, že to by bolo tak všetko.
90. schôdza NR SR - 13.deň - B. popoludní
Dátum: 2023-05-23
Poslanec: Kuffa, Štefan (-)
Druh vystúpenia: Vystúpenie s faktickou poznámkou

46. No a pozrite sa na tú rodovú rovnosť, prezidentku máme jednu, to je stopercentné obsadenie prezidentského úradu, stopercentné. A táto dáma z paláca citlivo vníma kadekoho, len slovenský národ ignoruje, toto je zaujímavé. No a pani Zemanová tá nielenže bude prepisovať slovenské rozprávky, tá jak aj pán Benčík to tu narozprával a vytrháva z kontextu, im vadí už aj text z Biblie. Ak ty pohoršíš jedného z týchto maličkých, lepšie by ti bolo, keby ti zavesili mlynský kameň na krk a hodili ťa do vody, a to sú biblické slová, ale vy už aj toto zakážete, vy všetko asi budete zakazovať, prepisovať. Toto je vaše DNA, toto je vaše DNA. A tuná, pán Šucha, ak dovolíte, tak ja to, ja presne to budem citovať. Pán Šucha, jednoducho tá zmena myslenia tu musí nastať a ona musí prísť tak, že do toho budú tí v riadiacich, politických funkciách dotláčaní a toto je tá ideológia LGBTI, ktorú tu vtláčate, a to ste vy, sasi, ktorí túto ideológiu nasilu presadzujete. Vy to presadzujete cez systém vzdelávania, v školách, na úradoch, na ministerstvách, všade. Na Bratislavskom hrade minulý týždeň tam vyvesili vlajku LGBTI, tak pošpinili a zneuctili Bratislavský hrad, že to je čosi nehorázne a dodnes ešte myslím, že to tam je a dáma z paláca sa tam bude pretŕčať a obdivovať tam dúhovú vlajku. No veď nech si ju vyvesí na stožiar, veď ju mala nedávno tam vyvesenú, nech si ju tam vyvesí, ale nech nevyvesuje tuná vlajky dúhové v Národnej rade. Ten priestor Bratislavského hradu patrí Národnej rade, ja som zvedavý, kedy príde tu s dúhovou vlajkou, táto dáma. Táto dáma, ktorá všetko citlivo vníma, no tak vy nie ste dáma, lebo vy ste pani Kozelová, dáma v teplákoch, vy tu reprezentujete teplákové dámy. (Prerušenie vystúpenia časomerom.) Blanár Juraj, podpredseda NR SR Pán poslanec, reagujte na pána poslanca. Kuffa, Štefan, poslanec NR SR No tak nech nevykrikuje, pani Kozelová, ma obrala o čas. Blanár Juraj, podpredseda NR SR Určite áno, pani Kozelová, vás poprosím, nechajte pána Kuffu, Vidíte zobrali ste mu čas a čo teraz? Dajte mu, poprosím vás, ešte pol minúty. Kuffa, Štefan, poslanec NR SR Pán Šucha, toto, čo urobil, je čosi, čo je ďaleko za hranicou slušnosti. On sa ešte pasuje do toho, že on je z akademických kruhov, univerzitný profesor. Veď toto je ostuda a toto presne vy tlačíte do škôl, tak jak som to spomínal. Na Univerzite Komenského, to je čosi nehorázne, tie dievčatá, dámy, ale to vám nevadilo, že tieto dievčatá ste urazili, to sú dospelé ženy, ktoré sa tešili na sviatok MDŽ, šli na tú oslavu a tieto hnusobstvá LGBTI im to tak pretŕčali. Hrubým spôsobom akademická pôda bola zneužitá. Rovnako vy túto agendu tlačíte už k nám do Národnej rady. To nielenže tuná ukrajinské vlajky zazneli, my tu môžeme čakať, že tu dúhové vlajky vy tu budete rozťahovať v týchto laviciach. Toto je vaša agenda, toto je váš obraz, s takou agendou, môžte ísť, nech sa páči do volieb. To je vaša agenda a dobre, že sme zrušili Istanbulský dohovor, že zamietla to Národná rada, patríme k tým šiestim krajinám.
90. schôdza NR SR - 13.deň - B. popoludní
Dátum: 2023-05-23
Poslanec: Kuffa, Štefan (-)
Druh vystúpenia: Vystúpenie s faktickou poznámkou

30. Presne, pani Zemanová, túto slušnosť skúste odkázať pánu Šuchovi, aby sa vedel do budúcna vyjadrovať o Slovákoch a Slovenkách. To bolo dehonestujúce, vy ste ho tuná krásne takto vykreslili, aký je to kvalitný vedec, odborná autorita, jak mu záleží na sexuálnom obťažovaní na slovenských vysokých školách. Mňa tak napadlo, pani Zemanová, prečo ste sa neozvali, keď na MDŽ - Medzinárodný deň žien 8. marca na Univerzite Komenského, na akademickej pôde tento sviatok zneužili. Však to bolo tak odporné, tak hnusné a urážlivé pre tie dievčatá, ženy a dámy, takto reagovali mnohé študentky z Univerzity Komenského, boli úplne totálne sklamané z toho, že tam sa zneužila tá rodová ideológia LGBTI na, pri príležitosti sviatku Medzinárodného dňa žien. Viete, tuná keď vy hovoríte o pánu Šuchovi alebo sám on o sebe, že aký on bol v deväťdesiatych rokoch člen KDH a jak sa zapájal do vedeckých konferencii Náboženstvo a veda a podobne, no viete, vám to, to preto to asi hovoríte, pani Zemanová, lebo vy nemáte problém na kandidátke SaS prijať aj bývalého predsedu KDH pána Hlinu, ktorý bol tiež predsedom KDH a je na vašej kandidátke. Prosím vás pekne, čo to má s tým spoločné, pán Šucha toto, čo urobil, je čosi, čo je úplne ďaleko za hranicou slušnosti, o ktorej hovoríte. Áno, tak jak ste to tuná hovorili, máme, pán Šucha hovoril, v našej DNA sú chromozómy, ktoré sú pokazené a mali by sme ich napraviť a toto je určite veľmi dobrá cesta, povedal na margo konferencie rodovej rovnosti. Všetci na Slovensku sa hádžu o zem kedykoľvek sa povie o nejakom ukazovateľovi. Takto to hovorí dehonestujúco o Slovákoch a Slovenkách.
90. schôdza NR SR - 13.deň - B. popoludní
Dátum: 2023-05-23
Poslanec: Kuffa, Štefan (-)
Druh vystúpenia: Vystúpenie s faktickou poznámkou

20. Tomáš Taraba, ja si dovolím doplniť ako tuná niektoré tie veci, aby to sme spresnili. Pán Šucha sa vyjadril takto, že sme v prvej päťke krajín Európskej únie, ktoré schvaľujú násilie na ženách. Neviem, akým spôsobom. To sú čo za bludy? To sú totálne bludy. A je rozdiel, či sa k takýmto témam vyjadruje on ako pán Šucha Vladimír ako súkromná osoba, alebo ako vedúci zastúpenia Európskej komisie. To je obrovský rozdiel. Rovnako je obrovský rozdiel, keď aj pán Slota sa vyjadril k problematike možno Slovákov a Sloveniek, aj možno nejak nevhodne, ale keď to hovorí súkromne. A to nehovoril ako predseda Slovenskej národnej strany, to je tiež veľmi veľký rozdiel. Veľmi podstatný rozdiel. A Vladimír Šucha pokračoval v téze o tom, že postoj Slovákov k téme rodovej rovnosti je akoby až geneticky zakorenený. Máme v našej DNA chromozómy, ktoré sú pokazené a mali by sme ich napraviť. A toto je určite veľmi dobrá cesta, povedal na margo konferencie o rodovej rovnosti. A ona musí prísť tak, že do toho budú tí v riadiacich a politických funkciách dotlačení. A dovolím si doplniť, že toto bol človek, ktorý mal ambíciu stať sa ministrom školstva na Slovensku. Pán Boh nech nás ochraňuje od takýchto ľudí. To je kandidát na Progresívne Slovensko. Ja keď som bol na tom stretnutí európskeho výboru, tak pán Šucha v závere na svoju obranu povedal dokonca to, že on je konzervatívec a taký sa cíti byť. No tak ďakujem pekne. Tak toto sú postoje, prosím vás pekne, konzervatívnych ľudí, ktorí sa takt dehonestujúco k Slovenkám a k Slovákom vyjadrujú. To si teda vyprosíme, aby sme takto boli dehonestujúco označ... (Prerušenie vystúpenia časomerom.)
90. schôdza NR SR - 13.deň - B. popoludní
Dátum: 2023-05-23
Poslanec: Kuffa, Štefan (-)
Druh vystúpenia: Vystúpenie s faktickou poznámkou

8. Áno, s výrokmi, pán kolega, je to tak, ak sú raz vypovedané, ťažko sa slová vracajú späť, nie je ich možné vrátiť. Aj keď my sme ocenili tú skutočnosť, že pán Šucha prehodnotil ako tie svoje výroky a sa ospravedlnil, ale podľa nás to nie je ako dostačujúce. Takýto človek nemá čo robiť na takejto pozície, pozície vedúceho zastúpenia Európskej komisie. My sme o tom presvedčení, že mala by tam nastať zmena a mali by sme tohoto človeka vymeniť. Tak dehonestujúce slová, ktoré zazneli na konferencii, myslím, že to bola nejaká medzinárodná konferencia, občan Slovenskej republiky tak dehonestujúco sa vyjadril ku Slovákom a Slovenkám, myslím, že to nemá obdobu. Chýba mi to práve, to citlivé vnímanie dámy z hradu, ktorá všetky témy veľmi citlivo až precitlivene vníma, ale toto citlivo odrazu nevníma. Toto je veľmi zaujímavé, toto sa nedotklo tejto dámy? Napriek tomu, že takto hrubým spôsobom zástupca Európskej komisie na Slovensku urazil celé Slovensko, nás Slovákov a Slovenky, aké my máme DNA, chromozómy, ktoré treba opraviť. To ani, ani v tej vtipnej rovine to človek by si to nedovolil povedať, ale považujem to priam za bezočivosť, že práve to takýto zástupca nás reprezentuje, a tak dehonestujúco rozpráva a vyjadruje sa na adresu Slovákov a Sloveniek. My preto naďalej ako stojíme si za tým a žiadame, aby tento človek v tejto pozícii bol vymenený cez to všetko, že sa ospravedlnil, nemá čo hľadať na tak dôležitom poste a funkcii.
90. schôdza NR SR - 10.deň - B. popoludní
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

26. Myslím si, že touto novelou zákona o ochrane prírody a krajiny najmä uvítajú najmä vlastníci pozemkov, ktorí v podstate budú musieť dať súhlas pri tej zonácii, ak by životné prostredie chcelo ako rozhodovať, čo je veľmi ako dôležité, lebo doposiaľ tá prax bola taká, že stačilo prerokovať ako tie veci a tí vlastníci veľakrát sa tam búrili aj námietky vznášali a jednoducho tie vlastnícke práva neboli akceptované. Toľko to je na ten súhlas ako tých vlastníkov a trochu ešte keď mám čas, tak by som chcel poukázať na toho, ten muránsky norik. To sme tuná spomínali, však keď to spadlo ako pod tú gesciu ministerstva životného prostredia, tak bývalý minister životného prostredia Ján Budaj, tak on takmer z hodiny na hodinu, z minúty na minútu bol schopný zničiť ten chov muránskeho koňa norika, čo v podstate sa dokázalo po nejakých tých rokovaní predsa len zachovať. Neviem si to predstaviť, že by celý ten chov bol prenesený pod Žrebčín v Topoľčiankach. V podstate tá práca alebo tá činnosť 70 rokov, ktorú tuná vykonávali Slovenské lesy od roku 1950 a vychovali na tej veľkej lúke alebo na tých lúkach až do 4-tisíc koňov, ktoré sa využívali v lesníctve na ťažké lesné ako práce, tak bolo by to zničené. Toto by bolo čosi, čo, čo sa nedá už ani napraviť, lebo to sú škody takého rozsahu, ktoré veľakrát sú nenapraviteľné. Som rád, že sa toto podarilo zachovať.
94. schôdza NR SR - 9.deň - B. popoludní
Dátum: 2023-06-27
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

187. Ďakujem za slovo. Pán kolega, pán podpredseda Peter Pčolinský. Na začiatku, na začiatku tvojej rozpravy si ma trošku vystrašil, normálne už ma začalo dvíhať zo stoličky, vravím, no čo toto, čo sa to s vami zo SME RODINA robí. Nechcel som veriť vlastným ušiam a dobre možno si ma chcel trošku ponaťahovať ako fakt. Ja som nechcel veriť, že tvoja reč začínala tým, že to vyzeralo to, že to nejdete podporiť. Na záver si tvojej rozpravy si ma ukľudnil. To, že si sa obrátil na kolegu odborníka, ja verím tomu, že Tomáš Lehotský bol odborníkom v stavebnom sporení na začiatku tak ako aj ty. Vieš ty, ale SaS-ke budem darmo vysvetľovať, ja keby som tu na zlatom podnose priniesol 200 miliónov eur na podporu tohto zákona, oni to nepodporia. Rodiny, deti, pomoc bývania a proste iné, iné tie také ako tu bolo spomenuté konzervatívne, konzervatívne hodnotové návrhy. Takže ja tu ako nebudem, ako pardon za takú moju úprimnosť, ale nebudem tu strácať čas vysvetľovaním. Samozrejme, idem sa venovať krátko dopadu na štátny rozpočet. Neviem, neviem to ako spolupredkladateľ teraz rozlíšiť a nevie to ani nikto, ani pán kolega Susko, ani vy to neviete zo SME RODINA aj od teba Miloš, aj od teba Jozef zaznela táto otázka. Je plne opodstatnená, ale my sme tu našli toto naozaj bude o desiatkach miliónov eur, nie o horibilných sumách a ja keď poviem, keď nájdeme v tomto pléne na sliepky a na, ja neviem, na sysle a ja neviem na kadejaké blbosti a ja... (Prerušenie vystúpenia časomerom.)